
Comisia pentru buget,

finanţe şi bănci

Bucureşti  21.03.2001

Nr.XVIII/2/9

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege pentru aprobarea Ordonanţei de urgenţă a Guvernului nr.189/2000 privind stingerea unor obligaţii bugetare, cu care comisia noastră a fost sesizată în fond cu adresa Biroului Permanent nr.605 din 8 ianuarie 2001.

PREŞEDINTE,

Prof.dr. Florin Georgescu

Comisia pentru buget,

finanţe şi bănci

Bucureşti  21.03.2001

Nr.9

RAPORT

asupra proiectului de Lege pentru aprobarea Ordonanţei de urgenţă a Guvernului nr.189/2000 privind stingerea unor obligaţii bugetare
In urma examinării proiectului de Lege pentru aprobarea Ordonanţei de urgenţă a Guvernului nr.189/2000 privind stingerea unor obligaţii bugetare, în şedinţa din 21 martie 2001, propunem ca acesta să fie supus spre dezbatere şi adoptare Plenului Camerei Deputaţilor, cu următoarele amendamente:
Nr.

crt.
Articolul

(textul iniţial)
Amendamentul propus (autorul)

Text adoptat de comisie
Motivare

1.
Art.1

“Începând cu data de 1 noiembrie 2000 şi până la data reluării navigaţiei pe Dunăre în zona oraşului Novi Sad, obligaţiile faţă de bugetul de stat ale societăţilor comerciale de transport fluvial şi de operare portuară prevăzute în anexa care face parte integrantă din prezenta ordonanţă de urgenţă se sting în acelaşi cuantum cu sumele reprezentând accizele aferente cantităţilor de carburanţi utilizaţi efectiv pentru funcţionarea navelor în condiţiile prevăzute la art.2”.
Se reformulează textul astfel:

“Începând cu data de 1 noiembrie 2000 şi până la data reluării navigaţiei pe Dunăre în zona oraşului Novi Sad, obligaţiile faţă de bugetul de stat ale societăţilor comerciale de transport fluvial şi de operare portuară se sting în acelaşi cuantum cu sumele reprezentând accizele aferente cantităţilor de carburanţi utilizaţi efectiv pentru funcţionarea navelor în condiţiile prevăzute la art.2”.

Autori:

- Comisia pentru buget, finanţe şi bănci;

- Dl. Deputat Mircea Nicu Toader – Grupul Parlamentar PD

- Dna. Deputat Anca Daniela 

Boagiu - Grupul Parlamentar PD
- Eliminarea discriminării faţă de celelalte companii de navigaţie fluvială care acţionează pe aceeaşi piaţă de transport intern cât Dunărea este blocată la Novi Sad.



2.
Art.2 alin.(1)

“(1) În vederea stingerii obligaţiilor faţă de bugetul de stat, societăţile comerciale prevăzute la art.1 vor depune în termen de 5 zile de la expirarea lunii, la organele teritoriale ale Ministerului Finanţelor în evidenţa cărora se află, situaţia centralizatoare a cantităţilor de carburanţi utilizaţi pentru funcţionarea navelor şi a accizelor aferente, al cărei model va fi elaborat de Ministerul Finanţelor”.
Se reformulează textul:

“(1) În vederea stingerii obligaţiilor faţă de bugetul de stat, societăţile comerciale prevăzute la art.1 vor depune în termen de 10 zile de la expirarea lunii, pentru luna precedentă la organele teritoriale ale Ministerului Finanţelor Publice în evidenţa cărora se află, situaţia centralizatoare a cantităţilor de carburanţi utilizaţi pentru funcţionarea navelor şi a accizelor aferente, al cărei model va fi elaborat de Ministerul Finanţelor Publice”.

Autori:

- Comisia pentru buget, finanţe şi bănci;

- Dl. Deputat Ioan Bivolaru – Grupul Parlamentar PDSR-SDU

- Dl. Deputat Istvan Antal - Grupul Parlamentar UDMR
- Să existe un caracter imperativ al depunerii solicitărilor de compensare a accizelor aferente pentru combustibilul utilizat în transporturile fluviale;



3.
Art.5.

“Ministerul Finanţelor va elabora norme metodologice de aplicare, în termen de 30 de zile de la data intrării în vigoare a prezentei ordonanţe de urgenţă”.
Se reformulează textul:

“Ministerul Finanţelor Publice va elabora norme metodologice de aplicare, în termen de 30 de zile de la data intrării în vigoare a prezentei ordonanţe de urgenţă”.

Autor:

- Comisia pentru buget, finanţe şi bănci;
S-a actualizat denumirea instituţiei.

4.
ANEXA
“Lista societăţilor comerciale care au suferit pierderi datorită blocării navigaţiei pe Dunăre în trafic internaţional”
Se elimină.
Pentru corelare cu amendamentul adus la Art.1 de la nr.crt.1 din prezentul raport.

Prezentul proiect de Lege face parte din categoria legilor ordinare.
PREŞEDINTE,

Prof.dr. Florin Georgescu


SECRETAR,

Dr. Birtalan Akos

Experţi parlamentari:

Bărdiţă Mariana

Măţan Ofelia

